ภาวะหลังหมดระดูคืออะไร
อาการที่พบบ่อยหลังหมดระดูมีหลายอย่างคือ ความรู้สึกร้อนวูบวาบ คล้ายมีไข้ คลั่นเนื้อคลั่นตัว เป็นโรคหัวใจ ซึ่งเป็นผลจากปริมาณของโคเลสเตอรอลในเลือดสูงเกินไป กระดูกเปราะได้ง่าย โดยเฉพาะบริเวณปลายกระดูกแขน กระดูกสันหลัง และคอกระดูกต้นขา เกิดอาการทางจิต เช่น สมองเสื่อมแบบอัลไซเมอร์ มะเร็งของลำไส้ใหญ่ และผิวหนังที่เหี่ยวย่น ไม่มีน้ำไม่มีนวลซึ่งเป็นปัญหาหนักด้านความสวยงามของสตรี ทำให้มองว่าแก่เกินวัย อาการที่กล่าวมาทั้งหมดนี้อาจรักษาโดยการทดแทนด้วยฮอร์โมน แต่ในปัจจุบันพบว่าการทดแทนด้วยฮอร์โมนเอสโตรเจนอาจก่อให้เกิดความเสี่ยงต่อโรคหรืออาการ อันได้แก่ มะเร็งของเยื่อบุมดลูก การกลับมามีประจำเดือนอีกในกรณีที่ใช้ฮอร์โมนนี้ร่วมกับโปรเจสเตอโรน อาการบวมน้ำและคัดเต้านมทำให้เจ็บปวดมาก การเกิดเนื้องอก พังผืดในมดลูก ซึ่งตัดออกได้ นอกจากนี้ยังเสี่ยงต่อการเกิดมะเร็งของเต้านม เลือดเกาะเป็นก้อนอย่างผิดปกติ น้ำหนักตัวเพิ่มขึ้นมาก เสี่ยงต่อการเกิดนิ่วในถุงน้ำดี และเกิดอาการปวดศีรษะบ่อย ๆ การออกกำลังกายอาจช่วยขจัดอาการของภาวะหมดระดู ทำให้ไม่ต้องเสี่ยงต่อโรคหรืออาการที่เป็นผลจากการรักษาโดยการทดแทนด้วยฮอร์โมน และหลีกเลี่ยงการผ่าตัดได้ สรีรวิทยาของการออกกำลังกาย เป็นที่ยอมรับแล้วว่าการออกกำลังทำให้เกิดผลทางสีรรวิทยาของร่างกายในระบบต่าง ๆ คือ ระบบหัวใจและหลอดเลือด การออกกำลังกายทำห้าสารโคเลสเตอรอลชนิดความหนาแน่นต่ำ เปลี่ยนเป็นโคเลสเตอรอลชนิดความหนาแน่นสูง
นรีเวชวิทยา (นรีเวชวิทยา) - Gynecology